Atom Heart Mother

Atom Heart Mother je jeden z albumov v štýle progresívneho rocku od skupiny Pink Floyd, ktorý bol vydaný v roku 1970. 

 Zoznam skladieb 
 „Atom Heart Mother Suite“ (Gilmour/ Waters/ Wright/ Mason/ Geesin) – 23:44
 I. - „Father's Shout“
 II. - „Breast Milky“
 III. - „Mother Fore“ 
 IV. - „Funky Dung“
 V. - „Mind Your Throats Please“
 VI. - „Remergence“
 (Inštrumentálna)
 „If“ (Waters) – 4:31 
 Spev: Roger Waters
 „Summer '68“ (Wright) – 5:29 
 Spev: Richard Wright 
 „Fat Old Sun“ (Gilmour) – 5:24 
 Spev: David Gilmour 
 „Alan's Psychedelic Breakfast“ (Gilmour/ Waters/ Wright/ Mason) – 13:00 
 I. - „Rise and Shine“
 II. - „Sunny Side Up“
 III. „Morning Glory“
 (Inštrumentálna)

 "The Amazing Pudding" 
Názov albumu je podľa jeho titulnej skladby, ktorá mala pôvodný názov „The Amazing Pudding“. Názov skladby bol zmenený, keď potrebovali na zmluvu napísať oficiálny názov pre skladbu. Nevedelo ich nič napadnúť, no zrak im padol na noviny, v ktorých bol článok o 56 ročnej žene, matke, ktorá mala na srdci atómový strojček s titulkou „Nuclear Drive for Woman's Heart “, ktorý inšpiroval k názvu „Atom Heart Mother“.http://www.neptunepinkfloyd.co.uk/gallery/v/PinkFloydPhotos/MagazineFeatures/MagClips/1970-07-14+-+Nuclear+Drive+for+Woman_s+Heart+-+the+article+that+inspired+the+title+Atom+Heart+Mot.jpg.html

 Nahrávanie 

Album bol nahraný v štúdiu Abbey Road, Londýn v Anglicku. Dosiahol prvú priečku v Spojenom Kráľovstve (UK) a 55. miesto v rebríčkoch v USA. V marci 1994 dostal v USA zlatú platňu. Remastrované CD bolo vydané v roku 1994 v UK a roku 1995 v USA.

 Obal albumu 

Na originálnom obale albumu je vyobrazená obyčajná krava na obyčajnej pastve, ktorá nie je žiadnym pojítkom so žiadnou nahrávkou, ktoré sa na ňom nachádzajú. Predstavuje psychedelický priestor, v ktorom bol zaškatuľkovaný Pink Floyd tej doby. Skupina chcela albumom vyjadriť všetky hudobné štýly bez toho aby nejaký obrázok na  obale zvýrazňoval jeden z nich. Autor obalu Storm Thorgerson vravel, že sa iba viezol autom po vidieku a cestou odfotografoval prvú vec, ktorú vtedy uvidel. Krava mala meno Barnhill III.

 Nahrávky 

Najdlhšie dve skladby albumu sú progresívne diela z raného obdobia skupiny, keď Pink Floyd hral skladby podobné A Saucerful of Secrets.
Najdlhšia skladba, „Atom Heart Mother Suite“, ktorá sa nachádzala na celej jednej časti vinylového albumu je kompozične rozdelená do šiestich častí:
 „Father's Shout“, - začiatok po zvuk koní a potom motocyklov. (do 2:59)
 „Breast Milky“, - duet violy, organu, pripájajú sa bicie gitara, postupne orchester (do 5:22)
 „Mother Fore“ - toto je tichá chorálova sekcia sprevádzaná organom bicími a činelami. (do 10:11)
 „Funky Dung“ – nastupujú gitary, warhany, sólové gitary, basová gitara, chór spieva slabikové party v silnejšom rytme v závere dychový prechod (do 15:25).
 „Mind Your Throats Please“ je skôr psychedelický part skladby s pulzujúcim zvukom organu a mixovaných zvukov (do 17:44),
 „Remergence“, prechod vyrovnania psychedelickej časti k harmonickému, slávnostnému návratu orchestra, organu, gitár, sláčikov a k chorálom v klasickom orchestrálnom závere.

Druhá najdlhšia skladba je „Alan’s Psychedelic Breakfast“. Ťažko povedať, či je to ešte skladba, ale skupina s ňou vystúpila aj na viacerých vystúpeniach. Začína to kvapkaním vody, Alan Stiles si pripraví raňajky a schrúme ich... má to tieto tri časti:
 „Rise and Shine“  00:00
 „Sunny Side Up“  04:22
 „Morning Glory“  08:17

Na albume sú ešte tri päťminútové autorské skladby:

 Folková balada „If“ od Rogera Watersa, ktorú hrával aj neskôr na svojich sólových vystúpeniach po vydaní albumu Radio K. A. O. S. 
 Wrightova skladba „Summer 68“
 Gilmourova typická skladba „Fat Old Sun“. Pozornému poslucháčovi atmosféra a zvony na začiatku skladby pripomenú neskoršie dielo skupiny Pink Floyd „High Hopes“ z albumu The Division Bell.

 Výroba 

 Skupina Pink Floyd 

 David Gilmour - gitary, basová gitara v skladbe „Fat Old Sun“ a „Alan's Psychedelic Breakfast“ („Morning Glory“), bicie v skladbe „Fat Old Sun“, spev. 
 Roger Waters - basová gitara, akustická gitara v skladbe „If“, páskové efekty, páskové koláže, spev, 
 Richard Wright - klávesy, klavír, basová gitara v skladbe „If“, spev v skladbe „Summer '68“.
 Nick Mason - bicie, perkusie, výroba skladby „Alan's Psychedelic Breakfast“ 

 Spolupracovali 
 John Aldiss Choir - chorálový spev
 Alan Parsons - výroba 
 Peter Bown - výroba
 Ron Geesin - inštrumentácia a spolupráca na kompozícii titulnej skladby. 
 Alan Stiles - hlas v skladbe „Alan's Psychedelic Breakfast“ 
 Abbey Road Session Pops Orchestra - dychové sekcie a orchestrálne časti 
 James Guthrie - remastering v roku 1994
 Hipgnosis - dizajn obalu

 Referencie 

Kategória:Hudobné albumy z 1970
Kategória:Albumy Pink Floyd